== Socialpsykologi inden for sociologi ==
Man beskæftiger sig blandt andet med socialpsykologi inden for [[sociologi]]en, især [[mikrosociologi]]en. Sociologi som videnskab undersøger det sociale i hele dets udstrækning, hvilket derfor indebærer [[Makrosociologi|makrofænomener]] såsom [[samfund]] og [[Stratifikation (social)|stratificering]], men også mikrofænomener såsom [[interaktion]]er og grupper. Både socialpsykologien og mikrosociologien undersøger disse mikrofænomener, men ikke altid med samme udgangspunkt. Socialpsykologiske undersøgelser og teorier tager altid udgangspunkt i individet agens og forskelligheder i forklaringen af sociale interaktioner. Mikrosociologiske undersøgelser kan anlægge et sådan perspektiv, hvilket derfor underordner socialpsykologien mikrosociologien, men mikrosociologien har ofte også et bredere fokus på miljø og situationelle faktorer. [[Georg Simmel]], [[Erving Goffman]] og [[Harvey Sacks|Harvey Sacks']] sociologiske analyser og teori inddrager således mere end individernes psykologiske træk for at forklare adfærd.<ref>{{Cite journal|last1=Fine|first1=Gary Alan|date=september 2008|title=Culture and Microsociology: The Anthill and the Veldt|journal=The Annals of the American Academy of Political and Social Science|volume=619|issue=|pages=130-148|url=https://www.jstor.org/stable/40375799|doi=10.1177/0002716208320138|first2=Corey D.|last2=Fields|first3=|last3=|publisher=Sage Publications}}</ref>
Psykologi Samfundsvidenskab